Virallinen lehti nro C 297 , 15/10/1999 s. 0031



KIRJALLINEN KYSYMYS E-2812/98 esittäjä(t): Hiltrud Breyer (V) komissiolle (17. syyskuuta 1998) Aihe: Pakkaus- ja pakkausjätedirektiivin (94/62/EY) arviointi Pakkaus- ja pakkausjätedirektiivin 94/62/EY(1) voimaantulosta on kulunut kolme vuotta. Voiko komissio tehdä selkoa seuraavasta: - miten pakkausten kokonaiskysyntä on kehittynyt vuosina 1990-1997? - miten pakkausten kierrätys (materiaalin kierrätys) on kehittynyt vuosina 1990-1997? - mikä oli vuonna 1997 sellaisten pakkausten kierrätysaste, joiden kierrättäminen on teknisesti mahdollista ja taloudellisesti kannattavaa? - miten virvoitusjuomien markkinaosuus uudelleen käytettävistä pakkauksista (< 21) on kehittynyt vuosina 1990-1997? - missä jäsenvaltioissa on jätteenpolttolaitoksia ( >500 t/a), joissa poltetaan pakkausjätettä (laitoksen vuotuinen kapasiteetti), ja kuinka monta niitä on? - missä näistä laitoksista keskimääräinen lämpöarvo ylittää 13 MJ? - missä näistä laitoksista toimitetaan vähintään 33 % poltetun jätteen lämpöarvosta ulkopuolisille käyttäjille kaupallisiin tarkoituksiin? - mitkä jätteenpolttolaitokset käyttävät: - pölynsuodattimia (tekstiili- tai sähkösuodatin) - savukaasun pesulaitteita - pitkälle kehitettyjä apuvälineitä (katalysaattoreita, typen oksidien poistoon tarkoitetut laitteet, kaksinkertainen suodatusjärjestelmä, imeyttimet)? - mitkä näistä laitoksista täyttävät direktiivissä 89/369/ETY(2) tarkoitetut edellytykset? - yhdenmukaistaako direktiivi 94/62/EY markkinoille saattamisen edellytykset EU:n alueella? - kuinka monta erilaista kierrätysjärjestelmää kaikissa 15 jäsenvaltiossa käytettiin erilaisille myyntipakkauksille vuonna 1998? - kuinka monta erilaista tunnustettua maksujärjestelmää on olemassa tätä varten? - kuinka monta ydinenergian tutkimuskeskuksen (CEN) standardia on saatettu loppuun sen jälkeen kun Mandate 2000:n parissa on työskennelty kolme ja puoli vuotta? - milloin standardeja voidaan alkaa käyttää pakkausdirektiivin yhteydessä? - mikä on komission kanta ydinenergian tutkimuskeskuksen standardiluonnoksiin, kun otetaan huomioon direktiivi 94/62/EY? - millainen asema ja/tai käyttöaste biologisesti hajoavilla muovipakkauksilla on EU:ssa? Komission jäsenen Ritt Bjerregaardinkomission puolesta antama vastaus (28. lokakuuta 1998) Komissio pahoittelee, ettei sillä tässä vaiheessa ole riittävästi tietoja vastatakseen esitettyihin kysymyksiin. Ensimmäinen, eräiden ympäristöä koskevien direktiivien täytäntöönpanoon liittyvien kertomusten standardoinnista ja järkeistämisestä annetun direktiivin 91/692/ETY(3) soveltamisesta annettava kertomus kattaa vuodet 1998-2000, joten kyseiset kertomukset ovat komission käytettävissä 30. kesäkuuta 2001 jälkeen. Pakkauksiin ja pakkausjätteisiin liittyvää tietokonejärjestelmää koskevassa päätöksessä 97/138/EY(4) taas säädetään, että ensimmäiseksi toimitettavat tiedot ovat vuodelta 1997, mutta niiden toimitusaika on 18 kuukautta, joten tiedot saattavat olla komission käytettävissä 30. kesäkuuta 1999 mennessä. Lisäksi komissio aikoo käynnistää joukon tutkimuksia, pakkausten ja pakkausjätteiden Euroopassa käytössä olevien hallintajärjestelmien nykytilanteesta. Tulokset valmistuvat 1999. (1) EYVL L 365, 31.12.1994, s. 10. (2) EYVL L 163, 14.6.1989, s. 32. (3) EYVL L 377, 31.12.1991. (4) EYVL L 52, 22.2.1997.